HUP Pčelinjak

Njegoševa 10/1 , 10000 ZAGREB

Mob.: 098/1870-178

e-mail: predsjednik@pcelinjak.hr

OIB: 57314858379

Rn: HR 712484008 1135077745 RBA

www.pcelinjak.hr

**PLAN RADA HUP PČELINJAK U 2026.GODINI**

Za HUP Pčelinjak 2026. godina je izuzetno važna jer je to izborna godina. Kako bi se izabralo dobro i kvalitetno vodstvo udruge potrebno je već sad pomalo razmišljati o članovima koji su kadri voditi udrugu. Dosadašnje vodstvo dokazalo se kao kvalitetno ali s vremenom dođe vrijeme za promjene. Dolazi do zamora i zasićenosti te je na mlađima dužnost nastaviti s radom. Vremena ima pa dobro razmislite.

HUP Pčelinjak će i dalje aktivno pratiti raspisane natječaje te će se javljati na iste. Bez projekata koje provodimo upitan je i opstanak same udruge. Naime, financije od same članarine dovoljne su samo za puko preživljavanje.

Nadam se da ćemo i dalje biti jedan od organizatora pčelarske škole u Zagrebu jer nam je ta škola uvijek i izvor novih članova.

Ovim putem već sada pozivam članove na pomoć. U nekim projektima se traži Strateški plan. Uostalom, svaka imalo ozbiljna udruga već ima taj plan. HUP Pčelinjak do sada takvo što nije imala a bio bi red da to napravimo. Molim dragovoljca da se primi posla kako bi na izbornoj skupštini 2026. godine mogli isti i usvojiti. Ja i cijeli upravni odbor svakako ćemo biti na raspolaganju.

S obzirom da je ovo godina lokalnih izbora teško mi je predviđati kakvi će biti odnosi s Gradom Zagrebom jer ne znamo tko će biti na vlasti. Sa sadašnjom ekipom do sada nismo uspjeli naći zajednički jezik te je i to kočilo razvoj i napredak same udruge.

Nadam se da će se članstvo početi okupljati na našim redovnimn sastancima u ozbiljnijem broju jer tada možemo organizirati i stručna predavanja. Dok na redovne sastanke dolazi 5-10 članova organizacija predavanja nema smisla.

Posjete sajmovima odraditi ćemo prema dogovoru. S obzirom da će HUP Pčelinjak ove godine po prvi puta tražiti povrat sredstava za posjetu sajmu u Splitu od APPRRR-a ne znamo kakve će nam biti financijske mogućnosti. Ukoliko dobijemo povrat možemo razmišljati o posjeti više sajmova pčelarske tematike.

Svakako ćemo pokušati ponovno poslati naše mlade pčelare na natjecanje a opet sve ovisi i o svijetskoj političkoj situaciji, našim financijama i našoj kolegici Ana-Mariji Tavra-hoće li imati spremnu ekipu.

Kao što se vidi planova ima dosta a bilo bi i puno više kada bi članstvo bilo aktivnije.

Truditi ćemo se i dalje imati dobre odnose sa građanstvom te iste i dalje educirati o potrebi očuvanja oprašivača i dobrobiti upotrebe pčelinjih proizvoda te biti prisutni u medijima. Prisutnošću u medijima smo puno vidljiviji bez obzira na naš rad koji bez medija nebi bio prepoznat.

Čvrsto sam uvjeren da ćemo ovaj plan debelo premašiti pa i uz eventualno novo vodstvo udruge.

U Zagrebu, 27.03.2025. Dražen Jerman

 predsjednik HUP Pčelinjak